CELEX: 62011CN0211
Language: da
Date: 2011-05-09 00:00:00
Title: Sag C-211/11: Anmodning om præjudiciel afgørelse indgivet af Cour de cassation (Belgien) den 9. maj 2011 — État belge mod Maison Patrice Alard sprl

16.7.2011   
            
            
               DA
            
            
               Den Europæiske Unions Tidende
            
            
               C 211/15
            
         Anmodning om præjudiciel afgørelse indgivet af Cour de cassation (Belgien) den 9. maj 2011 — État belge mod Maison Patrice Alard sprl
   (Sag C-211/11)
   2011/C 211/29
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: État belge
   
      Sagsøgt: Maison Patrice Alard sprl
   
      Præjudicielle spørgsmål
   
   
               1)
            
            
               Skal artikel 6, stk. 2, første afsnit, litra a), og artikel 13, punkt B, litra b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (1), fortolkes således, at de er til hinder for, at det anses for en afgiftsfri levering af en tjenesteydelse, i form af bortforpagtning eller udlejning af fast ejendom, jf. nævnte artikel 13, punkt B, litra b), at et afgiftspligtigt selskab, der er en juridisk person, til privat brug for indehaverne, direktørerne eller partnerne og deres familie anvender hele eller en del af en ejendom, som er en del af selskabets formue og således benyttes i sin helhed til dets virksomhed, i det tilfælde, hvor der ikke betales leje som en modydelse for brugen, men hvor den udgør en fordel in natura, der beskattes som sådan i forhold til indehaverens indkomstskat, idet denne brug derfor i skattemæssig henseende anses for en modydelse for en del af de arbejdsydelser, som indehaverne, direktørerne eller partnerne præsterer?
            
         
               2)
            
            
               Skal disse bestemmelser fortolkes således, at den nævnte afgiftsfritagelse finder anvendelse i ovennævnte tilfælde, skønt selskabet ikke beviser, at der foreligger en sammenhæng mellem virksomhedens drift og tilrådighedsstillelsen af hele eller en del af ejendommen for indehaverne, direktørerne eller partnerne, og er en indirekte sammenhæng i dette tilfælde tilstrækkelig?
            
         
      (1)  EFT L 145, s. 1.